stanford-oval/wikipedia huggingface dataset:
เฉือนคมเจ้าพ่อ

| เฉือนคมเจ้าพ่อ |
| --- | --- |
Hong Kong DVD edition

จีนตัวเต็ม: 生銹橋王
จีนตัวย่อ: 生銹橋王
 
ประเภท: ตลก, สืบสวน, โรแมนติก สากลย้อนยุค
แสดงนำ: เหมียว เฉียวเหว่ย   อง เหม่ยหลิง
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 20 ตอน
การผลิต
ผู้อำนวยการสร้าง: Qiu Jiaxiong
ความยาวตอน: 50นาที/ตอน
บริษัทผู้ผลิต: ทีวีบี
ออกอากาศ
เครือข่าย: ทีวีบี
ออกอากาศ: 14 พฤษภาคม 2527 – 9 มิถุนายน 2527
ออกอากาศ: website
ออกอากาศ: website
ออกอากาศ: website
ออกอากาศ: website
ออกอากาศ: website
เฉือนคมเจ้าพ่อ (生銹橋王) เป็นละครชุดของฮ่องกงแนวสากลย้อนยุค ที่คนดูละครใน ฮ่องกง ต่างชื่นชมเป็นอย่างมาก เพราะดาราสาว องเหม่ยหลิง สามารถถ่ายทอดความแตกต่างของฝาแฝด ซึ่งมีบุคลิกและนิสัยแตกต่างกันออกมาได้อย่างยอดเยี่ยม และเธอก็ได้รับคำชมว่าสวมชุดผู้ดีอังกฤษ (สากลย้อนยุค) ออกได้ได้สวยงาม นำแสดงโดย คู่ขวัญแห่งยุค 80s เหมียว เฉียวเหว่ย และ อง เหม่ยหลิง และเคยออกอากาศในประเทศไทยเมื่อกลางปีพ.ศ. 2532 (1989) ทางช่อง 3 เวลาประมาณ 16.00-17.00 น. โดยใช้ชื่อละครว่า "แฝดผิดฝา"
เนื้อเรื่องย่อ

ในฮ่องกงในช่วงต้นศตวรรษที่ 20 พวกโจรสลัดกำลังทุกข์ทรมานอยู่ท่ามกลางพวกโจรจอมโจร Tan Zhaobao (ราชวงศ์ฉิน) มีอำนาจมากที่สุดร่วมกับตำรวจและจับกุมเรือเดินสมุทรดังนั้นเขาจึงมีความเกลียดชังกับสำนักงานซื้อต่างประเทศ ในเวลานั้นเจ้าหน้าที่ก็มืดการทุจริตและการฉ้อโกงยกเว้นการจับกุมพ่อและลูกชายของ Lei Zhenjiang [Feng Qufan] เจียงคือซื่อสัตย์สุจริตและลูกชายของเขามีความยืดหยุ่นและยืดหยุ่นทั้งสองทุ่มเท
ศาลสั่งให้ตำรวจกำจัดโจรสลัดและแม่น้ำได้นำกองเรือไปเผาไฟ เบรียน Boran โกรธ แต่เนื่องจากกองกำลังไม่เพียงพอที่จะแข่งขันกับศาลเพียงความอดทนและแล้วหัวใจของการข้ามการออกแบบของหมู่บ้านขโมยของหลินหลินเป็นภรรยาการควบรวมกิจการของกองกำลังและจากนั้นออกจากความสับสนวุ่นวายเพื่อให้แม่น้ำหมด หลังจากที่ตำรวจได้รับคัดเลือกโดยเจตนาต่อตำรวจแล้วเขาใช้เพื่อปกปิดคาสิโนและซ่องและเก็บเงินจากกันและกัน ถนนที่บ้านแคบและเจียงจะรวบรวมและเป็นเจ้าของโดย Bao และการประกันภัยอยู่ในช่วงกลางใจและเป็นเรื่องยากที่เจียงจะอยู่ทั่วไป
คำที่ถูกแบ่งออกเป็นสองส่วนและเพื่อนของ Long Long Pengfei [Miao Qiaowei] กลับมายังฮ่องกงเพื่อพัฒนา Fei เป็นนักฉวยโอกาสทั่วไปเขารู้ดีว่าผู้สนับสนุนที่เข้มแข็งเป็นทางลัดเพื่อให้เขาโชคลาภดังนั้นเขาจึงพยายามทำให้ดีที่สุดเพื่อทำกำไร หลังจากที่ศาลฉันรู้สึกมีความสุขมากขึ้น เขาพยายามจะแสดงตัวให้มากที่สุดเท่าที่จะเป็นไปได้และเขารู้สึกท้อแท้กับการแข็งค่าของศาล เมื่อลูกสาวคนเดียวของนักร้อง Weng Meiling กลับมายังฮ่องกงเธอต้องการพบความสัมพันธ์ที่ดีกับเขาเพื่อที่จะได้รับความสัมพันธ์กับเขา
ในทางกลับกันภรรยาคนที่สองของ Pei Ying (Weng Meiling) มีความสนใจในมังกรเป็นเวลาหลายปี แต่มังกรไม่ชอบสไตล์ "cow cow" ของเธอและเธอถูกแยกออกจากเธอ และการเผชิญหน้ากับ Yun ทำให้ตกใจในชั้นฟ้าทั้งหลายนั่นคือการแสวงหากำลังอย่างเต็มที่และไม่แยแสกับชาวอังกฤษมากยิ่งขึ้น มันเป็นเรื่องบังเอิญที่การเผชิญหน้ากับอังกฤษและการค้นพบของทั้งสองฝ่ายเป็นไปอย่างเดียวกัน ภายใต้รากเหง้าของการสืบสวน Yun เริ่มรู้ว่าเขาเป็นลูกคนที่สองและอังกฤษพบว่าเป็นคู่แข่งของตัวเองและเขาก็ไม่พอใจกับการดูหมิ่นความรักสี่มุมที่ซับซ้อนและมีไหวพริบและเริ่มต้นขึ้น.
นักแสดง

เหมียว เฉียวเหว่ย รับบท ตงเพิงเฟ่ย
อง เหม่ยหลิง รับบท หลินเพ่ยอิง และ เหอเต้าวิ่น
เถาต้าหวี่ รับบท เหลียง ซื่อหลง
คำวิจารณ์

ถึงแม้ว่าการแสดงบทฝาแฝด ของ องเหม่ยหลิง ในละครเรื่องนี้จะได้รับคำชมเป็นอย่างมากก็ตาม เนื่องจากเธอตีบทบาทฝาแฝดนิสัยแตกต่างกันคนละขั้วได้อย่างยอดเยี่ยมราวกับคนละคนแสดง โดยแฝดคนแรกเป็นลูกคุณหนูจบนอก จริตจะก้านมีความเป็นผู้ดีอังกฤษ ส่วนแฝดอีกคนเป็นสาวที่โตมากับบ่อน การพนัน เป็นนักเลงประจำท้องถิ่น มีนิสัยบ้าน ๆ ซึ่งแตกต่างกันโดยสิ้นเชิง และ องเหม่ยหลิง แสดงบทบาทดังกล่าวที่ไม่เหมือนกันออกมาได้อย่างยอดเยี่ยม
แต่ทว่าละครเรื่องนี้ก็ได้รับการวิจารณ์ในเรื่องบท สาเหตุเพราะ คนเขียนบทผิดพลาดเป็นอย่างมากที่เขียนบทตลกไปผสมกับดราม่า และทำออกมาได้ไม่สุดไม่ชวนติดตามคนดูรู้สึกว่าบทละครไม่สนุกพอ ไม่สามารถดึงคนดูให้ติดตามได้ตลอดทั้ง 20 ตอน
เรตติ้ง > ในเกาะฮ่องกง

ละครเรื่องนี้เป็นหนึ่งในสิบละครที่มีเรตติ้งสูงสุดแห่งปีค.ศ. 1984 ประสบความสำเร็จในเกณฑ์ที่สูง
เรตติ้ง > ที่อื่น

ในจีน ประสบความสำเร็จพอสมควร เพราะมีผู้คนชื่นชอบอยู่บ้าง
แต่ที่อื่น กลับไม่ค่อยได้รับความนิยม
การฉายซ้ำ

ละครชุดนี้มีการ รีรันหลายครั้ง ที่ช่อง Jade Terrace ฮ่องกง
1.กุมภาพันธ์ 2528 เวลา 9.00-10.00 น.
2.เดือนธันวาคม พ.ศ. 2529 (1986) เวลา 14.00-15.00 น.
3.เดือนมกราคม พ.ศ. 2533 (1990) เวลา 16.00-17.00 น.
4.กันยายน พ.ศ. 2540 (1997) เวลา 7.30-8.30 น.
แหล่งข้อมูลอื่น

สปอย:เฉือนคมเจ้าพ่อ โดย pixnet
ค่างเทา

| ค่างเทา |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
สกุล:: Trachypithecus
สปีชีส์:: T.  cristatus
ชื่อทวินาม
Trachypithecus cristatus Raffles, 1821

ชนิดย่อย
 T. c. cristatus  T. c. vigilans
ชื่อพ้อง
 Semnopithecus cristatus  Presbytis cristatus
ค่างเทา หรือ ค่างหงอก (อังกฤษ: Silvered langur, Silvery lutung, Silvered leaf monkey) ค่างชนิดหนึ่ง มีชื่อวิทยาศาสตร์ว่า Trachypithecus cristatus จัดเป็นลิงโลกเก่าชนิดหนึ่ง
ค่างเทามีรูปร่างหน้าตาคล้ายกับค่างดำมลายู (Presbytis femoralis) ขนตามลำตัวเป็นสีเทาเข้ม ปลายขนเป็นสีขาวหรือสีเงิน ทำให้แลดูคล้ายผมหงอกของมนุษย์ อันเป็นที่มาของชื่อ บนหัวจะมีขนยาวเป็นหงอนแหลม ใบหน้ามีสีดำไม่มีวงแหวนสีขาวรอบดวงตา มือและเท้าเป็นสีดำ ลูกค่างที่เกิดใหม่ขนตามลำตัวจะเป็นสีเหลืองทอง มีความยาวลำตัวถึงหัว 49-57 เซนติเมตร ความยาวหางประมาณ 72-84 เซนติเมตร น้ำหนัก 6-8 กิโลกรัม มีชนิดย่อยด้วยกัน 2 ชนิด
มีพฤติกรรมอาศัยอยู่บนต้นไม้สูง ในบางครั้งอาจพบในป่าพรุด้วย อาหารของค่างชนิดนี้ได้แก่ ใบอ่อนของต้นไม้, ผลไม้ และแมลงตัวเล็ก ๆ จะออกหากินในเวลากลางวัน มักอยู่รวมเป็นฝูงประมาณ 10-15 ตัว
มีการกระจายพันธุ์ในแถบภาคตะวันตก, ภาคเหนือของไทย, ภาคใต้ของลาว, พม่า, เวียดนาม, ตอนใต้ของจีน, กัมพูชา, มาเลเซีย, เกาะสุมาตรา, เกาะชวาและเกาะบอร์เนียว
แหล่งข้อมูลอื่น

ข้อมูลที่เกี่ยวข้องกับ Trachypithecus cristatus ที่วิกิสปีชีส์
พี่ชาย My Bromance

แหล่งอ้างอิงจากนิตยาสาร entertain
| พี่ชาย My Bromance |
| --- | --- |
กำกับ: ณิชภูมิ ชัยอนันต์
เขียนบท: เจ้าชายน้อย
บทภาพยนตร์: ณิชภูมิ ชัยอนันต์
อำนวยการสร้าง: นาวาราชสตูดิโอ
นักแสดงนำ:   ธีรภัทร โลหนันทน์  พงศธร ศรีปินตา  วิทวัส ท้าวคำลือ  วรกมล นกแก้ว 
บริษัทผู้สร้าง: วายุฟิล์มโปรดักชั่น  
ผู้จัดจำหน่าย:   วายุฟิล์มโปรดักชั่น  นาวาราชสตูดิโอ 
วันฉาย:   20 กุมภาพันธ์ ค.ศ. 2014 (2014-02-20) (ไทย) 
ความยาว: 120 นาที
ประเทศ: ประเทศไทย
ภาษา: ไทย
ทำเงิน: 6 ล้านบาท
ข้อมูลจากสยามโซน
พี่ชาย My Bromance ภาพยนตร์อิสระแนวโรแมนติกดราม่า เป็นหนังรักเพศเดียวกันจากวายุฟิล์มโปรดักชั่น ผลงานของผู้กำกับณิชภูมิ ชัยอนันต์
เนื้อเรื่อง

กอล์ฟและแบงค์ ทั้งสองเป็นพี่น้องต่างสายเลือดที่ไม่ค่อยจะลงรอยกัน แต่เมื่อเวลาผ่านไป ความใกล้ชิดและความผูกพันของทั้งคู่ได้ก่อเกิดเป็นความรัก รักที่บริสุทธิ์ รักที่นำมาซึ่งการเสียสละที่ยิ่งใหญ่ ภาพยนตร์เรื่องนี้ไม่เพียงแค่นำเสนอความรักของพี่น้องคู่หนึ่งเท่านั้น แต่ยังเต็มไปด้วยความรักของครอบครัว และมิตรภาพระหว่างเพื่อนที่แนบแน่นอีก
นักแสดงนำ

ธีรภัทร โลหนันทน์ รับบท กอล์ฟ
พงศธร ศรีปินตา รับบท แบงค์
วิทวัส ท้าวคำลือ รับบท ต้อม
วรกมล นกแก้ว รับบท ต้า
แหล่งข้อมูลอื่น

เว็บไซต์ทางการ
พี่ชาย ที่สยามโซน
เทศกาลมหาพรต

ผ้าคลุมไม้กางเขนที่โบสถ์แห่งหนึ่งในประเทศเยอรมนี
เทศกาลมหาพรต (คาทอลิก) หรือเทศกาลเข้าสู่ธรรม (โปรเตสแตนต์)  (อังกฤษ: Lent; ละติน: Quadragesima แปลว่า ที่สี่สิบ) เป็นหนึ่งในเทศกาลสำคัญของศาสนาคริสต์ เริ่มต้นจากวันพุธรับเถ้าและสิ้นสุดวันอีสเตอร์ รวม 40 วัน โดยเทศกาลนี้มีไว้เพื่อระลึกถึงพระทรมานและการคืนพระชนม์ของพระเยซูคริสต์ โดยกิจที่คริสต์ศาสนิกชนปฏิบัติในช่วงนี้คือการอธิษฐาน การบริจาคสิ่งของ การอดอาหาร และการไม่ฟุ่มเฟือย
ทั้งนี้ระยะเวลา 40 วันมีความสำคัญเนื่องจากเรื่องราวในคัมภีร์ไบเบิลมีความเกี่ยวข้องกับตัวเลข 40 ไม่ว่าจะเป็น การบำเพ็ญเพียรอดอาหารของพระเยซูเป็นเวลา 40 วัน โมเสสอยู่บนเขากับพระเจ้า 40 วัน เกิดน้ำท่วมโลกในสมัยโนอาห์ 40 วัน และการอพยพของชาวยิวเข้าสู่ดินแดนแห่งพันธสัญญาก็ใช้เวลายาวนานถึง 40 ปี อย่างไรก็ดีเมื่อนับวันจริง ๆ แล้วจะเป็น 46 วัน เนื่องจากชาวคริสต์จะไม่จำศีลอดอาหารในวันอาทิตย์ จึงเหลือเพียง 36 วันและต้องเพิ่มวันจำศีลอีก 4 วันให้ครบ 40 วัน เทศกาลมหาพรตจึงเลื่อนมาเริ่มในวันพุธ (วันพุธรับเถ้า) ต่างกับเทศกาลอื่น ๆ ที่เริ่มจากวันอาทิตย์แรกธรรมเนียมนี้ปฏิบัติกันในเฉพาะฝั่งศาสนาคริสต์ตะวันตก ส่วนในศาสนาคริสต์ตะวันออกจะเริ่มต้นวันจันทร์ เรียกว่า "วันจันทร์สะอาด" (Clean Monday)
ชาวคริสต์หมู่มากฉลองเทศกาลนี้ (เช่น โรมันคาทอลิก โปรเตสแตนต์ และแองกลิคัน) ขณะที่บางกลุ่มเริ่มให้ความสำคัญกับเทศกาลนี้มากขึ้น (เช่น คริสตจักรแบปทิสต์)
การปฏิบัติ

วันพุธก่อนวันอาทิตย์แรกของเทศกาลมหาพรต สัตบุรุษจะรับเถ้าเป็นการเริ่มต้นเทศกาลมหาพรต พิธีเสกและโรยเถ้า ตามปกติจะทำในพิธีมิสซา หลังอ่านพระวรสารและบทเทศน์ ซึ่งให้ความหมายว่า พระวจนะของพระเป็นเจ้าเป็นพลังสำคัญที่ปลุกเร้าจิตใจของคริสตชนให้สำนึกตน กลับใจ และใช้โทษบาปในเทศกาลมหาพรตนี้
เพื่อให้บรรลุวัตถุประสงค์ของการถ่อมตน ในเทศกาลนี้จึงมีการปฏิบัติต่าง ๆ ดังนี้:
ตามโบสถ์ต่าง ๆ ในช่วงระหว่างเทศกาลจะจัดดอกไม้น้อยลง เชิงเทียนบนพระแท่นก็จะเปลี่ยนเป็นเชิงเทียนแบบเรียบง่าย ดนตรีจะบรรเลงเบา ๆ
เมื่อประกอบพิธีกรรม บาทหลวงจะสวมอาภรณ์ศักดิ์สิทธิ์สีม่วง ซึ่งสื่อความหมายถึงการถ่อมตน สำนึกผิด
การอดอาหาร
มี "กระปุกมหาพรต" ให้ชาวคริสต์อดออมนำไปบริจาคให้ผู้ยากไร้
ภาวนาเป็นพิเศษ ทั้งตามโบสถ์และตามบ้านเรือน
ทั้งนี้ในระหว่างเทศกาลชาวคริสต์ควรสำรวมจดจ่อใจอยู่ที่พระเยซู สำนึกว่าตนเป็นคนบาป ตระหนักว่าต้องการให้พระเจ้าช่วยเหลือ กลับใจ สารภาพขอให้พระเจ้าอภัย และสร้างสัมพันธ์กับพระเจ้าใหม่ โดยตระหนักได้จากบทภาวนาของประธานของพิธีก่อนเริ่มเทศกาลที่เน้นย้ำคุณลักษณะดังกล่าว:
ข้าแต่พระเจ้า ขอโปรดให้ข้าพเจ้าทั้งหลายเริ่มเทศกาลมหาพรต ต่อสู้กับกิเลสด้วยการถือศีลอดอาหาร โปรดประทานความช่วยเหลือให้ข้าพเจ้าทุกคนรู้จักบังคับตนอย่างเข้มแข็ง เพื่อสามารถต่อต้านความชั่วร้ายฝ่ายวิญญาณด้วยเถิด
เมื่อครบ 40 วันเป็นวันฉลองพระเยซูคืนพระชนม์ เหมือนกับการอดทนลำบากในช่วงเทศกาล แต่เมื่อตอนท้ายจะมีการเฉลิมฉลองอย่างยิ่งใหญ่ (วันปัสกา) เฉกเช่นเดียวกับหลักความเชื่อที่ว่าพระเยซูถูกตรึงกางเขน ปฏิบัติอย่างต่ำต้อยที่สุด แต่พระองค์จะเสด็จมาใหม่ในพระสิริรุ่งโรจน์
วันที่

เนื่องด้วยเทศกาลมหาพรตจะยึดวันปัสกา (อีสเตอร์) เป็นหลัก ทำให้วันที่เปลี่ยนแปลงทุก ๆ ปี
| ปี | วันที่ |
| --- | --- |
2011: 9 มี.ค. - 23 เม.ย.
2012: 22 ก.พ. - 7 เม.ย.
2013: 13 ก.พ. - 30 มี.ค.
2014: 5 มี.ค. - 19 เม.ย.
2015: 24 ก.พ. - 4 เม.ย.
2016: 16 ก.พ. - 26 มี.ค.
2017: 1 มี.ค. - 9 เม.ย.
2018: 14 ก.พ. - 29 มี.ค.
2019: 6 มี.ค. -18 เม.ย.
2020: 26 ก.พ. - 9 เม.ย.
2021: 17 ก.พ. - 1 เม.ย.
2022: 2 มี.ค. - 14 เม.ย.
2023: 22 ก.พ. - 6 เม.ย.
2024: 14 ก.พ. - 28 มี.ค.
2025: 5 มี.ค. - 17 เม.ย.
ดูเพิ่ม

ปีพิธีกรรม
ฟรังซิชกู ตริงเกา

ฟรังซิชกู อังตอนียู มาชาดู มอตา กัชตรู ตริงเกา (โปรตุเกส: Francisco António Machado Mota Castro Trincão; เกิด 29 ธันวาคม ค.ศ. 1999) เป็นนักฟุตบอลชาวโปรตุเกส ปัจจุบันลงเล่นในตำแหน่งปีกให้แก่สปอร์ติงลิสบอน สโมสรในปรีไมราลีกา จากการยืมตัวมาจากบาร์เซโลนา และทีมชาติโปรตุเกส
เขาเริ่มต้นอาชีพนักฟุตบอลในระดับอาชีพกับทีมสำรองของบรากา ก่อนจะได้เลื่อนขั้นสู่ทีมชุดใหญ่ ในเดือนธันวาคม ค.ศ. 2018 และพาทีมคว้าแชมป์ ตาเซอดาลีกาได้ในฤดูกาลถัดมา ในเดือนมกราคม ค.ศ. 2020 เขาได้เซ็นสัญญาร่วมทีม บาร์เซโลนา ในประเทศสเปน ล่วงหน้าด้วยค่าตัว 31 ล้านยูโร ก่อนย้ายร่วมทีมในเดือนกรกฎาคม เขาพาทีมคว้าแชมปโกปาเดลเรย์ ก่อนที่จะถูกปล่อยยืมให้กับ วุลเวอร์แฮมป์ตันวันเดอเรอส์ ในปี ค.ศ. 2021 และสปอร์ติงลิสบอน ในปี ค.ศ. 2022
แหล่งข้อมูลอื่น

ข้อมูลของ ฟรังซิชกู ตริงเกา ที่ ซ็อกเกอร์เวย์
โปรไฟล์ที่เว็บไซต์ปรีไมราลีกา เก็บถาวร 2023-07-25 ที่ เวย์แบ็กแมชชีน (ในภาษาโปรตุเกส)
ข้อมูลในระดับทีมชาติ (ในภาษาโปรตุเกส)
ฟรังซิชกู ตริงเกา ที่ National-Football-Teams.com
โรงเรียนบดินทรเดชา (สิงห์ สิงหเสนี)

| โรงเรียนบดินทรเดชา(สิงห์ สิงหเสนี)สมุทรปราการ |
| --- | --- |
Bodindecha (sing singhaseni) Samutprakarn School
ลูกบดินทรเป็นผู้ประพฤติดีและมีความรู้
ที่ตั้ง
เลขที่119/22 หมู่ที่ 16 ถนนเทพารักษ์  ตำบลบางเสาธง อำเภอบางเสาธง จังหวัดสมุทรปราการ 10570
ข้อมูล
ชื่ออื่น: บ.ด.ส. (B.D.S.)
สถาปนา: 4 มกราคม 2525
หน่วยงานกำกับ: สำนักงานเขตพื้นที่การศึกษามัธยมศึกษา เขต 6(ฉะเชิงเทรา-สมุทรปราการ) ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 11022009
ผู้อำนวยการ: นางบุศรินทร์ แสงใหญ่
จำนวนนักเรียน: 1,920 คน (2563)
สี: น้ำเงิน 
เพลง: มาร์ชบดิทรเดชาสมุทรปราการ
ดอกไม้ประจำโรงเรียน: ดอกแก้ว
เว็บไซต์: www.bodinsp.ac.th
{ต้องการอ้างอิง
โรงเรียนบดินทรเดชา (สิงห์ สิงหเสนี) สมุทรปราการเดิมชื่อ โรงเรียนสมุทรพิทยาคม เป็นโรงเรียนมัธยมศึกษาขนาดใหญ่ประเภทสหศึกษา ในอำเภอบางเสาธง จังหวัดสมุทรปราการ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีขนาดเนื้อที่ 25 ไร่ 36 ตารางวา
ประวัติ

โรงเรียนบดินทรเดชา (สิงห์ สิงหเสนี) สมุทรปราการ มีชื่อเดิมคือ โรงเรียนสมุทรพิทยาคม จัดตั้งขึ้นเมื่อวันที่ 4 มกราคม พ.ศ. 2525 เนื่องจากการเคหะแห่งชาติได้จัดสร้างเมืองใหม่บางพลี ที่อำเภอบางเสาธง จังหวัดสมุทรปราการ เพื่อรองรับการขยายตัวของชุมชน โดยมีการวางผังเมืองให้มีเขตที่พักอาศัย ตลาดสด อาคารพาณิชย์ โรงพยาบาล สนามกีฬา สวนสาธารณะ สถานีตำรวจ ระบบสาธารณูปโภคได้แก่ ไฟฟ้า น้ำประปา โทรศัพท์ ไปรษณีย์ ระบบระบายน้ำ ถนนภายในเมือง โดยในด้านการศึกษา ให้มีโรงเรียนจำนวน 37 แห่ง ตั้งแต่ระดับอนุบาล ประถมศึกษา มัธยมศึกษา อาชีวศึกษา ดังนั้น กรมสามัญศึกษา จึงประกาศจัดตั้งโรงเรียนสมุทรพิทยาคม เป็นโรงเรียนสหศึกษา ตั้งแต่ปี พ.ศ. 2525 ถึงปัจจุบัน
โรงเรียนมีการพัฒนา และเปลี่ยนแปลงมาโดยตลอด ทั้งในด้านอาคารสถานที่และการจัดการศึกษาของโรงเรียน โดยได้รับคัดเลือกเป็นโรงเรียนรางวัลพระราชทานขนาดกลาง ประจำปีการศึกษา 2544 มีนักเรียนที่จบในระดับชั้นมัธยมศึกษาปีที่ 6 สอบเข้าเรียนต่อในสถาบันศึกษาต่าง ๆ คิดเป็น ร้อยละ 90 และได้มีการประกาศเปลี่ยนชื่อโรงเรียน เมื่อวันที่ 16 กรกฎาคม 2551 โรงเรียนมีแนวคิดว่า…การศึกษาทำให้บุคคลได้พัฒนาสติ ปัญญา ความรู้ ความสามารถของตนเอง เมื่อบุคคลได้พัฒนาคนดีแล้วก็สามารถนำความรู้ไปพัฒนาสังคม ประเทศชาติให้เจริญก้าวหน้าต่อไป สอดคล้องกับอัตลักษณ์ของโรงเรียนที่ว่า “ลูกบดินทรเป็นผู้ประพฤติดีและมีความรู้ “
สีประจำคณะ

คณะฉัตรบดินทร –สีเหลือง
คณะปิ่นขัตติยะ–สีชมพู
คณะเตชะสิงหราช–สีเขียว
คณะภูวนารถรัตนะ–สีแสด
คณะภัทรพระเกี้ยว–สีฟ้า
สัญลักษณ์ของโรงเรียน

พระเกี้ยวหรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรส และพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของ พระบาทสมเด็จพระจุลจอมเกล้าเจ้าอยู่หัวนั้น คือ “จุฬาลงกรณ์” ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ “มงกุฎ” อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า “พระจอมเกล้าน้อย” อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
ศิษย์เก่าที่มีชื่อเสียง

กศิญา ค่อมสิงห์ หรือ อุ้ม กศิญา อาร์สยาม เป็นนักร้องลูกทุ่ง
เจมส์ มูละโลหิตไทย (James Mulalohitthai) เป็นนักกีฬามวยปล้ำอาชีพ
แหล่งข้อมูลอื่น

http://www.bodinsp.ac.th/
http://www.bodinsp.ac.th/home/history.php
| ด ค กกลุ่มโรงเรียนบดินทรเดชา |
| --- | --- | --- |
|  โรงเรียนบดินทรเดชา (สิงห์ สิงหเสนี)  โรงเรียนบดินทรเดชา (สิงห์ สิงหเสนี) ๒  โรงเรียนนวมินทราชินูทิศ บดินทรเดชา  โรงเรียนบดินทรเดชา (สิงห์ สิงหเสนี) ๔  โรงเรียนบดินทรเดชา (สิงห์ สิงหเสนี) นนทบุรี  โรงเรียนบดินทรเดชา (สิงห์ สิงหเสนี) สมุทรปราการ  |  โรงเรียนบดินทรเดชา (สิงห์ สิงหเสนี)  โรงเรียนบดินทรเดชา (สิงห์ สิงหเสนี) ๒  โรงเรียนนวมินทราชินูทิศ บดินทรเดชา  โรงเรียนบดินทรเดชา (สิงห์ สิงหเสนี) ๔  โรงเรียนบดินทรเดชา (สิงห์ สิงหเสนี) นนทบุรี  โรงเรียนบดินทรเดชา (สิงห์ สิงหเสนี) สมุทรปราการ  |  |
โรงเรียนบดินทรเดชา (สิงห์ สิงหเสนี) สมุทรปราการ
พระราชลัญจกรพระจุลมงกุฎ ประจำรัชกาลที่ 5
ศุภลักษณ์ อัมพุช

| ศุภลักษณ์ อัมพุช |
| --- | --- |
เกิด: 20 มกราคม พ.ศ. 2498 (70 ปี)
อาชีพ: นักธุรกิจ
บิดามารดา: ศุภชัย อัมพุช บุญเลี้ยง อัมพุช
ศุภลักษณ์ อัมพุช (ชื่อเล่น แอ๊ว, เกิด 20 มกราคม พ.ศ. 2498)  ปัจจุบันเป็นประธานกรรมการบริหารกลุ่มเดอะมอลล์ จากข้อมูลของนิตยสาร ฟอบส์ ฉบับภาษาไทย ในปี พ.ศ. 2566 ศุภลักษณ์เป็นเศรษฐินีที่มีทรัพย์สินอยู่ที่ 69,420 ล้านบาท เป็นลำดับที่ 15 ของไทย
ประวัติ

ศุภลักษณ์ อัมพุช เป็นบุตรคนที่ 2 ของนายศุภชัยและนางบุญเลี้ยง (สกุลเดิม กันเขตต์) มารดาถึงแก่กรรมตั้งแต่เธอยังเด็ก
ศุภลักษณ์สำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย ระดับปริญญาตรีที่คณะเภสัชศาสตร์ มหาวิทยาลัยมหิดล  ด้วยเกียรตินิยมอันดับ 1 ศึกษาต่อระดับปริญญาโทในสาขาวิชาเภสัชอุตสาหกรรม มหาวิทยาลัยเพอร์ดู สหรัฐ กลับมาเป็นอาจารย์คณะเภสัชศาสตร์ สาขาเภสัชอุตสาหกรรม มหาวิทยาลัยมหิดลอยู่ช่วงหนึ่ง รวมถึงการเป็นผู้แทนขายยา บริษัท แอตแลนติก จำกัด ก่อนตัดสินใจมาช่วงทำงานต่อจากคุณพ่อ นายศุภชัย ผู้ก่อตั้งกลุ่มเดอะมอลล์ ซึ่งขณะนั้นกำลังทำโครงการเดอะมอลล์ ราชดำริ เมื่อ พ.ศ. 2524 แต่ก็ประสบกับภาวะขาดทุนทำให้ต้องปิดสาขานี้ไปเมื่อ พ.ศ. 2531
เมื่อไม่สำเร็จจากโครงการในเมือง เดอะมอลล์เข้าหากลุ่มลูกค้าย่านชานเมืองแทน โดย พ.ศ. 2532 จากพื้นที่สวนมะพร้าวย่านฝั่งธนบุรีถูกพัฒนาเป็นเดอะมอลล์ ท่าพระ ต่อมา พ.ศ. 2534 เปิดเดอะมอลล์ งามวงศ์วาน พ.ศ. 2537 เปิดตัวพร้อมกันทั้งสาขาบางแคและเดอะมอลล์ 8 สาขาบางกะปิ จากนั้นได้จับกลุ่มลูกค้าที่มีรายได้สูงขึ้นเป็นครั้งแรกด้วยการเปิดโครงการเอ็มโพเรียม ร่วมกับกลุ่มโสภณพนิช เมื่อ พ.ศ. 2540 แม้จะเกิดวิกฤตต้มยำกุ้ง แต่รายได้ของดิเอ็มโพเรียมในปีแรกก็ทำได้ดี ภายหลังได้มีโครงการ ดิ เอ็มดิสทริค ประกอบไปด้วย 3 ศูนย์การค้าหลัก คือ เอ็มโพเรียม เอ็มควอเทียร์ และเอ็มสเฟียร์ จนกระทั่งเปิดสยามพารากอนจากการร่วมทุนกับสยามพิวรรธน์ เธอรับบทบาทเป็นกำลังหลักในการสร้างสยามพารากอนให้เป็นจุดหมายปลายทางในการท่องเที่ยวที่สำคัญของกรุงเทพ
ด้านตำแหน่งการทำงาน ศุภลักษณ์เริ่มทำงานในตำแหน่ง ผู้จัดการฝ่ายการค้า บริษัท เดอะมอลล์ ดีพาร์ท เม้นท์สโตร์ จำกัด ปัจจุบันเธอดำรงตำแหน่งรองประธานกรรมการบริหารอาวุโส บริษัท เดอะมอลล์ กรุ๊ป จำกัด รองประธานกรรมการบริหารอาวุโส บริษัท ดิ เอ็มโพเรียม ช้อปปิ้ง คอมเพล็กซ์ จำกัด และรองประธานกรรมการบริหาร บริษัท สยามพารากอน ดีเวลลอปเม้นท์ จำกัด
พ.ศ. 2564 ศุภลักษณ์ได้รับมอบเครื่องราชอิสริยาภรณ์ชั้นสูงสุดของประเทศฝรั่งเศส เชอวาลีเยเลฌียงดอเนอร์ ชั้นอัศวิน (Chevalier de la Légion d'Honneur) เพื่อยกย่องและเชิดชูบุคคลที่มีผลงานโดดเด่น ในการส่งเสริมและพัฒนาธุรกิจแฟชั่นแบรนด์หรูของฝรั่งเศสในประเทศไทย จากข้อมูลเมื่อ พ.ศ. 2566 ศุภลักษณ์เป็นเศรษฐินีที่มีทรัพย์สินอยู่ที่ 69,420 ล้านบาท เป็นลำดับที่ 15 ของไทย จากนิตยสาร ฟอบส์
รางวัล

World Retail Hall of Fame 2024
ทาเกรุ

ทาเกรุ หรือ ทาเครุ อาจหมายถึง
บุคคล

ยามาโตะ ทาเกรุ
ทาเกรุ ซาโต
ตัวละครในบันเทิงคดี

ทาเครุ หรือ เรดมาสก์ ตัวละครจากเรื่อง ขบวนการแสง มาสค์แมน
ทาคาอิชิ ทาเครุ ตัวละครจากเรื่อง ดิจิมอน
โฮมุระ ทาเครุ ตัวละครจากเรื่อง ยูกิโอ VRAINS
ทาเครุ จาคูซูเระ ตัวละครจากเรื่อง กาโร่ อัศวินหมาป่าทองคำ
เทนคูจิ ทาเครุ ตัวละครจากเรื่อง มาสค์ไรเดอร์โกสต์
ดูเพิ่ม

ทาเกชิ
ทาเกชิ

ทาเกชิ หรือ ทาเคชิ อาจหมายถึง
บุคคล

ทาเกชิ โตกูโตมิ
ทาเกชิ โมริ (ผู้บัญชาการ)
ทาเกชิ โอกาดะ
ทาเกชิ โคโนมิ
ทาเกชิ โอบาตะ
ทาเกชิ คูซาโอะ
ทาเกชิ คิตาโนะ
ทาเกชิ คาเนชิโระ
ตัวละครในบันเทิงคดี

ทาเคชิ ตัวละครจากเรื่อง ครอบครัวหัวกะทิ
ทาเคชิ (โปเกมอน) ตัวละครจากเรื่อง โปเกมอน
โกดะ ทาเคชิ ตัวละครจากเรื่อง โดราเอมอน
ฮอนโก ทาเคชิ ตัวละครจากเรื่อง คาเมนไรเดอร์
ฮอนดะ ทาเคชิ ตัวละครจากเรื่อง ยูริ!!! on ICE
นิชิโกริ ทาเคชิ ตัวละครจากเรื่อง ยูริ!!! on ICE
คุโรอิวะ ทาเคชิ ตัวละครจากเรื่อง มายฮีโร่ อคาเดเมีย
โอนิมารุ ทาเคชิ ตัวละครจากเรื่อง ไยบะ เจ้าหนูซามูไร
โมโมชิโระ ทาเคชิ ตัวละครจากเรื่อง ปริ๊นซ์ ออฟ เทนนิส เจ้าชายลูกสักหลาด
สึงิโมริ ทาเคชิ ตัวละครจากเรื่อง อินาสึมะอีเลฟเวน
มังกันจิ ทาเคชิ ตัวละครจากเรื่อง ครัชเกียร์ เทอร์โบ
ยามาโมโตะ ทาเคชิ ตัวละครจากเรื่อง ครูพิเศษจอมป่วน รีบอร์น!
ดูเพิ่ม

โหด มัน ฮา
ทาเกรุ
ฟุตบอลทีมชาติอิตาลี

ฟุตบอลทีมชาติอิตาลี (อิตาลี: Nazionale italiana di calcio) เป็นตัวแทนทีมฟุตบอลจากประเทศอิตาลี อยู่ภายใต้การดูแลของสมาพันธ์ฟุตบอลอิตาลี นับตั้งแต่ลงแข่งขันครั้งแรกใน ค.ศ. 1910 เป็นหนึ่งในผู้ร่วมก่อตั้งและเป็นสมาชิกสหภาพสมาคมฟุตบอลยุโรป มีสำนักงานใหญ่อยู่ที่เมืองฟลอเรนซ์ซึ่งยังเป็นที่ตั้งของสนามฝึกซ้อมหลัก
อิตาลีเป็นหนึ่งในชาติที่ประสบความสำเร็จมากที่สุดในการแข่งขันนานาชาติ โดยชนะเลิศฟุตบอลโลก 4 สมัยในปี 1934, 1938, 1982 และ 2006 ซึ่งเป็นสถิติสูงสุดของยุโรปเท่ากับเยอรมนี และได้รองชนะเลิศสองครั้ง (ปี 1970 และ 1994), อันดับสามหนึ่งครั้ง (ปี 1990) และอันดับสี่หนึ่งครั้ง (ปี 1978) พวกเขายังชนะเลิศฟุตบอลชิงแชมป์แห่งชาติยุโรป 2 สมัยในปี 1968 และ 2020 และรองชนะเลิศอีกสองครั้ง (ปี 2000 และ 2012) อิตาลียังคว้าตำแหน่งรองชนะเลิศในฟินาลิสซิมา 2022 รวมทั้งอันดับสามในฟีฟ่าคอนเฟเดอเรชันส์คัพ 2013 และ ยูฟ่าเนชันส์ลีก 2021 และ 2023
สีประจำทีมคือสีฟ้าอ่อน (และเป็นสีที่ใช้ประจำทีมชาติในหลายกีฬายกเว้นการแข่งขันรถ) ซึ่งในภาษาอิตาลีคือ อัซซูโร (azzurro) และเป็นสีประจำราชวงศ์ของอิตาลีในอดีต และเป็นที่มาของชื่อเล่นของทีมว่า "อัซซูร์รี" (Azzurri) อิตาลีคว้าแชมป์ฟุตบอลโลกครั้งแรกในปี 1934 และกลายเป็นชาติแรกที่ป้องกันแชมป์ได้ในปี 1938 และพวกเขาถือเป็นแชมป์ฟุตบอลโลกต่อเนื่องไปจนถึง ค.ศ. 1950 สืบเนื่องจากเหตุการณ์สงครามโลกครั้งที่สอง ในช่วงระหว่างการคว้าแชมป์ฟุตบอลโลก 1934–38 อิตาลียังคว้าเหรียญทองในโอลิมปิกฤดูร้อน 1936 ภัยพิบัติทางอากาศซูเปอร์กาใน ค.ศ. 1949 นำไปสู่การสูญเสียผู้เล่นคนสำคัญหลายราย ส่งผลให้อิตาลีเข้าสู่ยุคตกต่ำในช่วงทศวรรษ 1950 รวมทั้งไม่สามารถผ่านเข้าไปเล่นรอบสุดท้ายในฟุตบอลโลก 1958 ก่อนจะกลับมาประสบความสำเร็จและพวกเขาสามารถเข้าร่วมการแข่งขันฟุตบอลโลกรอบสุดท้ายมาอย่างต่อเนื่องก่อนจะยุติลงในฟุตบอลโลก 2018 และ 2022 อิตาลียังครองสถิติในการไม่แพ้ทีมใดในการแข่งขันทางการติดต่อกันมากที่สุดในประวัติศาสตร์จำนวน 37 นัด (ค.ศ. 2018–2021)
อิตาลีเป็นคู่ปรับของเยอรมนี, บราซิล, อาร์เจนตินา, สเปน และฝรั่งเศส และนับตั้งแต่มีการริเริ่มการจัดอันดับโลกฟีฟ่าใน ค.ศ. 1993 พวกเขาเคยครองอันดับหนึ่งของโลกหลายครั้ง โดยอันดับที่แย่ที่สุดคืออันดับ 21 ในเดือนสิงหาคม ค.ศ. 2018
ประวัติ > ก่อตั้งทีม และแชมป์โลกสองสมัยแรก (1899–1938)

การรวมตัวกันของทีมชาติอิตาลีชุดใหญ่เกิดขึ้นเมื่อวันที่ 30 เมษายน ค.ศ. 1899 ในการพบกับสวิตเซอร์แลนด์ในนัดกระชับมิตร ณ เมืองตูริน ซึ่งอิตาลีแพ้ไป 0–2 การแข่งขันทางการครั้งแรกได้จัดขึ้นที่มิลานเมื่อวันที่ 15 พฤษภาคมปี 1910 อิตาลีเอาชนะฝรั่งเศส 6–2 โดยที่ปิเอโตร ลานา เป็นผู้ทำประตูแรกอย่างเป็นทางการของอิตาลี ทีมอิตาลีเล่นด้วยระบบ 2–3–5 ประกอบด้วย: เด ซิโมนี; วาริสโก, กาลี; เตรเร, ฟอสซาติ, คาเปลโล; เดเบอร์นาดี้, ริซซี่, เซเวนีนี่ ที่ 1, ลาน่า, โบยอกกี และมีกัปตันทีมคนแรกคือ ฟรานเชสโก กัลลี
ความสำเร็จแรกของพวกเขาคือการคว้าเหรียญทองแดงในโอลิมปิกฤดูร้อนปี 1928 ณ กรุงอัมส์เตอร์ดัม หลังจากแพ้ให้กับทีมชาติอุรุกวัยในรอบรองชนะเลิศพวกเขาสามารถเอาชนะทีมชาติอียิปต์ได้ถึง 11–3 ต่อมาในการแข่งขันรายการ Central European International Cup ในปี 1930 และ1935 อิตาลีได้อันดับที่หนึ่งจากคู่แข่งห้าทีมที่ลงแข่งขันคว้าแชมป์ไปได้ทั้งสองสมัย ตามด้วยความสำเร็จในกีฬาโอลิมปิกอีกครั้งจากการคว้าเหรีญทองในปี 1936 โดยเอาชนะออสเตรีย 2–1
ภายหลังจากที่อิตาลีปฏิเสธคำเชิญในการเข้าร่วมฟุตบอลโลก 1930 พวกเขาได้เข้าร่วมการแข่งขันในปี 1934 และ1938 ภายใต้การดูแลของ วิตโตรีโอ ปอซโซ ผู้จัดการทีม และการนำทัพของ จูเซปเป เมอัซซา อิตาลีลงแข่งขันฟุตบอลโลก 1934 และนัดแรกอของพวกเขาคือการถล่มเอาชนะสหรัฐอเมริกา 7–1 ที่กรุงโรม พวกเขาผ่านเข้าชิงชนะเลิศและเอาชนะเชโกสโลวาเกีย 2–1 ในช่วงต่อเวลาพิเศษ จากการทำประตูของ ไรมันโด ออร์ซี และแอนเจโล่ สเกียวีโอ คว้าแชมป์โลกได้เป็นสมัยแรก ต่อมาในฟุตบอลโลก 1938 พวกเขาป้องกันแชมป์เอาไว้ได้ โดยเอาชนะฮังการีในรอบชิงชนะเลิศ 4–2 จากการทำประตูของ จีโน่ คอลาอุสซี่ และซิลวิโอ ปิโอลา คนละสองประตู คว้าแชมป์โลกสมัยที่สอง และถือเป็นเป็นชาติแรกที่สามารถป้องกันแชมป์ฟุตบอลโลกได้ โดยก่อนการแข่งขันจะเริ่มต้นขึ้น เบนิโต มุสโสลินี นายกรัฐมนตรีในขณะนั้นได้ส่งโทรเลขอวยพรผู้เล่นทุกคน
ประวัติ > ยุคแห่งความตกต่ำ (1946–66)

ในปี 1949 ซึ่งเป็นช่วงที่กีฬาทั่วโลกได้รับผลกระทบจากสงครามโลกครั้งที่สอง ผู้เล่น 10 คนจาก 11 คนในกลุ่มผู้เล่นยุคก่อตั้งของทีมชาติได้เสียชีวิตลงจากอุบัติเหตุเครื่องบินตก โดยหลายคนเป็นผู้เล่นคนสำคัญจากสโมสรโตริโนซึ่งชนะเลิศการแข่งขันลีกสูงสุด (เซเรียอา) 5 สมัยใน 7 ฤดูกาลหลังสุด (1943–49) ส่งผลให้อิตาลีไม่ผ่านรอบแรกในฟุตบอลโลก 1950 ในช่วงเวลาดังกล่าวนักเตะและทีมงานทุกคนจะเดินทางด้วยเรือแทนการนั่งเครื่องบิน เนื่องจากเกรงว่าจะเกิดเหตุเศร้าสลดขึ้นอีกครั้ง
อิตาลียังต้องพบช่วงเวลาที่ยากลำบากอย่างต่อเนื่อง โดยในการแข่งขันฟุตบอลโลก 1954 พวกไม่ผ่านรอบแรกตามด้วยการไม่ผ่านรอบคัดเลือกในฟุตบอลโลก 1958 และตกรอบแรกอีกครั้งในฟุตบอลโลก 1962 และพวกเขาไม่ได้เข้าร่วมการแข่งขันฟุตบอลชิงแชมป์แห่งชาติยุโรปที่จัดขึ้นเป็นครั้งแรกในปี 1960 ตามด้วยการตกรอบแรกในปี 1964 โดยแพ้สหภาพโซเวียต
ในการแข่งขันฟุตบอลโลก 1966 ณ ประเทศอังกฤษ พวกเขาตกรอบแรกอีกครั้งโดยแพ้เกาหลีเหนือในนัดสุดท้ายของรอบแบ่งกลุ่มไปอย่างเหนือความคาดหมาย และไม่ชนะทีมใดเลยตลอดการแข่งขัน แม้ว่าในทีมชุดนั้นจะมีผู้เล่นอย่าง จานนี ริเวรา กองหลังชื่อดังจากสโมสร เอซี มิลาน และจาโกโม บุลกาเรลลี่ กองกลางจากสโมสรโบโลญญา เมื่อกลับถึงประเทศ แฟนบอลอิตาลีที่ไม่พอใจกับผลงานของทีมต่างพากันมารอที่สนามบินและขว้างปาสิ่งของและผลไม้ใส่ผู้เล่น โดยก่อนการแข่งขันจะเริ่มต้นอิตาลีได้รับการคาดหมายว่าจะทำผลงานได้ดีเนื่องจากเป็นช่วงที่เริ่มฟื้นตัวขึ้นมาได้ภายหลังจากโศกนาฎกรรมในปี 1949